Die Golden Globes – Vyf hoogtepunte
JY LEES NOU Die Golden Globes – Vyf hoogtepunte
Die 71ste jaarlikse Golden Globe-prysuitdeling het gister in die Beverly Hilton-hotel in Los Angeles plaasgevind. Lees net verder as jy wil weet wie gewen het!
Die 71ste jaarlikse Golden Globe-prysuitdeling het gister in die Beverly Hilton-hotel in Los Angeles plaasgevind. Hier is van die hoogtepunte van die aand. Soos op enige groot Hollywood-partytjie saam met die sterre, was daar snaakse oomblikke, mooi mense, pragtige rokke en 'n tikkie skandaligheid. Hier is hoekom jy vanaand gerus kan inskakel vir die heruitsending om 20:30 op M-Net.
Die glipsie . . .
E! Entertainment het met die idee vorendag gekom om tydens die rooitapyt-deel van die Golden Globes pretfeite op 'n skerm te vertoon. Een daarvan was dat Parkinson-siekte in 1991 by die akteur Michael J. Fox gediagnoseer is.
Dit het amper dadelik op Twitter gegons oor die onsensitiewe aard daarvan om na sy verlammende siekte as 'n pretfeit te verwys. Hulle het die akteur en lyers aan die siekte verskoning gevra vir hul ongevoelige optrede.
Die selfies . . .
Enige tyd is 'n goeie tyd vir selfies. Van die sterre wat selfies gekiek het terwyl hulle op die groot aand voorberei of op die rooi tapyt verskyn, is die Modern Family-medesterre Sarah Hyland en Ty Burrell en P. Diddy.
[caption id="attachment_64092" align="aligncenter" width="450"] "Vir die volgende uur gee ek 'n les oor hoe om reg te maak vir die Golden Globes. Hierdie is komkommer-plakkers van Milaan af. Ek weet dit lyk simpel, maar niemand het gesê dis maklik om perfek te wees nie #diddyglobes," het Diddy op Instagram gesê.[/caption]
Die snaaksighede . . .
Waar die aktrises Tina Fey en Amy Poehler ook al is, kan jy maar weet daar sal vuil grappies en wrede waarhede opduik. Die twee het die geleentheid die tweede jaar aangebied en weer bekoor.
Oor George Clooney se hoofrol in Gravity teenoor Sandra Bullock: "Clooney wou liewer wegdryf en doodgaan as om nog 'n oomblik met 'n vrou van sy eie ouderdom deur te bring."
Sy is die liefling van die bedryf en kry sommer haar eie kategorie. Maar sy het ook onvergeetlike oomblikke beleef.
Haar modeblaps het skreeusnaakse kommentaar op die internet ontlok. Baie mense het gesê haar Dior-rok het gelyk na 'n wit duvet met twee swart bande om die middel. Die sangeres Lana Del Rey se vriende het foto's na haar gestuur waarop hulle soos Jlaw aangetrek is.
Sy het Taylor Swift gefotobom. Óf dit, óf sy was op die punt om die sangeres aan te val.
Sy het gewen. Al weer. Dié keer vir beste vroulike byspeler vir haar rol as die Rosalyn Rosenfeld in American Hustle.
Die Suid-Afrikaanse verbintenis . . .
U2 het die prys vir beste oorspronklike liedjie gekry vir Ordinary Love uit Mandela: Long Walk to Freedom.